หุ้นวันที่ 21 มิ.ย. ปิดบวก 14.63 จุด
หุ้น21มิ.ย.ปิดที่ 1,027.72 จุด เพิ่มขึ้น 14.63 จุดมูลค่าการซื้อขาย 22,248 ล้านบาท
21 มิ.ย. 2554

หุ้น21มิ.ย.ปิดที่ 1,027.72 จุด เพิ่มขึ้น 14.63 จุดมูลค่าการซื้อขาย 22,248 ล้านบาท 
ดัชนีหุ้นวันที่ 21 มิ.ย.ปิดที่ 1,027.72 จุด เพิ่มขึ้น 14.63 จุด หรือ 1.44 % แตะระดับสูงสุด 1,029.18 จุด และระดับต่ำสุด 1,015.53 จุด มูลค่าการซื้อขาย 22,248 ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ เปิดเผยว่า วันนี้ดัชนีเคลื่อนไหวและปิดในแดนบวกได้ ซึ่งเป็นไปในทิศทางเดียวกันตลาดหุ้นภูมิภาคเอเชีย โดยมาจากปัจจัยการแก้ไขปัญหาวิกฤตทางการเงินของกลู่มประเทศยูโรโซน โดยเฉพาะประเทศกรีซมีทิศทางที่ดีขึ้น แม้จะยังต้องรอประเมินแผนการแก้ไขที่ชัดเจนกว่านี้ก็ตาม
“ต้องยอมรับว่า 1-2 สัปดาห์นี้ตลาดหุ้นทั่วโลกถูกดดันจากปัญหาวิกฤติการเงินโซนยุโรป ซึ่งเชื่อว่าที่ผ่านมาได้ผ่านจุดต่ำสุดของปัญหาไปแล้ว จึงเป็นเรื่องปกติที่พอปัญหาเริ่มคลี่คลาย นักลงทุนก็กังวลน้อยและกล้าลงทุนมากขึ้นทำให้ตลาดหุ้นทั่วโลกมีการดีดตัวขึ้น”
แต่อย่างไรก็ตาม พรุ่งนี้ (22 มิ.ย.) ถ้าดัชนีดาวน์โจนส์ยังบวกต่อ ตลาดหุ้นภูมิภาคเอเชียก็คาดว่าจะปรับขึ้นต่อได้ แต่อาจจะไม่แรงเท่ากับวันนี้ เพราะยังมีปัจจัยสนับสนุนอีก ตั้งแต่ ราคาน้ำมันดิบที่ยังปรับขึ้น และการทำราคาก่อนปิดงวดทางบัญชี (วินโดว์เดรสซิง)
ประเมินแนวต้านที่ 1,030-1,035 จุด ซึ่งหากทะลุ 1,035 จุดได้ จะมีแนวต้านต่อไปที่ 1,050 จุด ขณะที่แนวรับที่ 1,020 จุด กลยุทธ์เก็งกำไรในหุ้นกลุ่มขนาดใหญ่ เช่น พลังงาน ปิโตรเคมี และธนาคารพาณิชย์ 
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTTCH     มูลค่าการซื้อขาย 1,865 ล้านบาท ปิดที่ 150.00 บาท เพิ่มขึ้น 5.50 บาท (+3.81%) 
PTT          มูลค่าการซื้อขาย1,702 ล้านบาท ปิดที่  334.00 บาท เพิ่มขึ้น5.00 บาท (+1.52%) 
BBL         มูลค่าการซื้อขาย 1,389 ล้านบาท ปิดที่ 151.00 บาท เพิ่มขึ้น2.00 บาท (+1.34 %)
KBANK    มูลค่าการซื้อขาย 1,050 ล้านบาท ปิดที่  116.00 บาทเพิ่มขึ้น 5.00 บาท (+4.50%) 
TOP         มูลค่าการซื้อขาย 992 ล้านบาท ปิดที่ 72.50 บาท เพิ่มขึ้น 2.50บาท (+3.57%)